CELEX: C2007/042/66
Language: lv
Date: 2007-02-24 00:00:00
Title: Lieta T-406/06: Prasība, kas celta 2006. gada 28. decembrī — Evropaïki Dynamiki pret Komisiju

24.2.2007   
            
            
               LV
            
            
               Eiropas Savienības Oficiālais Vēstnesis
            
            
               C 42/38
            
         Prasība, kas celta 2006. gada 28. decembrī — Evropaïki Dynamiki pret Komisiju
   (Lieta T-406/06)
   (2007/C 42/66)
   Tiesvedības valoda — angļu
   Lietas dalībnieki
   
      Prasītāja: Evropaïki Dynamiki — Proigmena Systimata Tilepikoinonion Pliroforikis kai Tilematikis AE, Atēnas (Grieķija) (pārstāvji — N. Korogiannakis un N. Keramidas, juristi)
   
      Atbildētāja: Eiropas Kopienu Komisija
   Prasītājas prasījumi:
   
               —
            
            
               atcelt Komisijas (ĢD ENV) lēmumu noraidīt prasītājas piedāvājumu un piešķirt publiskā iepirkuma līgumu uzvarējušajam līgumslēdzējam;
            
         
               —
            
            
               uzdot Komisijai (ĢD ENV) samaksāt prasītājas tiesāšanās un citus izdevumus, kas radās saistībā ar šo prasību, pat ja šī prasība tiek noraidīta;
            
         
               —
            
            
               uzdot Komisijai (ĢD ENV) samaksāt prasītājas zaudējumus, kas radušies saistībā ar minēto publiskā iepirkuma procedūru, EUR 86 300 apmērā.
            
         Pamati un galvenie argumenti
   Prasītāja iesniedza piedāvājumu, atbildot uz atbildētājas izsludināto publiskā iepirkuma konkursu pakalpojumiem — tehniskās apkalpošanas un lietotāja atbalsta sniegšanu ar Direktīvu 2003/87 (1) ieviestajai reģistru sistēmai (OV 2006/S 102-108793). Prasītāja apstrīd lēmumu noraidīt tās piedāvājumu un piešķirt publisko iepirkumu citam konkursa dalībniekam.
   Savas prasības pamatojumam prasītāja norāda, ka atbildētāja ir pieļāvusi vairākas kļūdas vērtējumā un pārkāpusi vienlīdzīgas attieksmes un pārskatāmības principu. Turklāt prasītāja apgalvo, ka atbildētāja nav norādījusi sava lēmuma pamatojumu, nepaziņojot prasītājai konkursā uzvarējušā piedāvājuma priekšrocības salīdzinājumā ar prasītājas piedāvājumu.
   
      (1)  Eiropas Parlamenta un Padomes 2003. gada 13. oktobra Direktīva 2003/87/EK, ar kuru nosaka sistēmu siltumnīcas efektu izraisošo gāzu emisijas kvotu tirdzniecībai Kopienā un groza Padomes Direktīvu 96/61/EK (OV 2003 L 275, 32. lpp.).